Motorfiets Pretdag | for sale - Vaal Triangle
Home » Motorfiets Pretdag
Published by fcoetsee On Feb 6
Start Date: Saturday, 2012-02-11
Where: Die klubhuis op die ou skouterrein in die dorp, Sasolburg.
Contact Person: Johann Wolmarans
Contact Telephone: 082 842 0742
SASOLBURG. – Op 11 Februarie gaan motor­fietsryers van oraloor op die dorp toesak vir ‘n dag vol motorfietspret. Sasolburg Tafelronde 41 bied sy eerste Oil Day-Jol aan en dit sal by die klubhuis op die ou skouterrein in die dorp gehou word.
Die dag skop om 10:00 af en hou aan tot hanekraai die volgende oggend. Alle geld wat op die dag gemaak word, gaan aan die DBV geskenk word.
Daar gaan heeldag musiek gemaak word, wat ‘n ruk-en-rol groep asook platejoggie insluit. Daar sal kosstalletjies, vermaak vir jonk en oud en dan natuurlik ook ‘n kontantkroeg wees (so los maar die koelhouers tuis). En asof dit nie klaar ‘n wenresep is vir ‘n lekker dag nie, gaan daar hope pryse en gelukkige trekkings wees. Alle motorfietsryers wat die dag bywoon, kry ‘n metaalwapen wat ingesluit is in die toegangsfooi.
So as jy ‘n volbloed motorfietsryer is, of net ‘n motorfietsgeesdriftige is, kom geniet die dag saam met Sasolburg Tafelronde 41 en help die DBV. Mense is welkom om stalletjies op die dag te kom opsit.
Vir meer inligting of enige ander navrae, skakel Johann Wolmarans by 082 842 0742 of Atherton Russell by 082 920 6408.